b'\n_START_ARTICLE_\nAlor Setar\n_START_SECTION_\nJalan Raya\n_START_PARAGRAPH_\nAlor Star mempunyai rangkaian jalan raya yang agak luas. Lebuhraya Utara Selatan menghubungkan Alor Star dengan Negara Thai di utara dan bandar-bandar di Pantai Barat di Semenanjung Malaysia. Terdapat dua susur keluar ke Alor Star: Alor Star Selatan dan Alor Star Utara.\n_START_SECTION_\nBus\n_START_PARAGRAPH_\nAlor Star mempunyai hubungan pengangkutan bus umum dan taksi yang cukup luas, yaitu Shahab Perdana di Lebuhraya Sultanah Bahiyah (sebelum ini dikenali sabagai Jalan Sultanah selepas ditukar daripada Jalan Day). Shahab Perdana mempunyai dua terminal bus bagi perjalanan dalam bandar dan antarabandar. Terdapat juga perjalanan harian pulang pergi ke Pulau Pinang untuk kemudahan orang yang bekerja.\n_START_SECTION_\nKereta Api\n_START_PARAGRAPH_\nKeretapi Tanah Melayu juga mempunyai stesen perhentian di tengah-tengah Pusat Bandaraya Alor Star.Stesen ini terletak di Jalan Stesen.\n_START_SECTION_\nLapangan Terbang\n_START_PARAGRAPH_\nAlor Star mempunyai lapangan terbang yang baru untuk menggantikan lapangan terbang yang lama. Lapangan tersebut mempunyai nama yang sama, Lapangan Terbang Sultan Abdul Halim. Ia terletak di Jalan Anak Bukit,Kepala Batas, 8\xc2\xa0km dari bandaraya. Pada masa ini, hanya Penerbangan Malaysia dan AirAsia, masing-masing, menyediakan perkhidmatan pergi-balik dari Kuala Lumpur.'